OzLabs/hebrew-wiki-articles huggingface dataset:
אנדריי רבקוב

אנדריי אלכסייביץ' רבקוב (בבלארוסית: Андрэй Аляксеевіч Раўкоў; ברוסית: Андре́й Алексе́евич Равко́в; נולד ב-25 ביוני 1967) הוא איש צבא ופוליטיקאי בלארוסי ששירת כשר ההגנה של בלארוס בשנים 2014 - 2020. מנובמבר 2020 משמש כשגריר בלארוס באזרבייג'ן.

==ביוגרפיה==
רבקוב נולד בכפר רביאקי שבמחוז משנה ביישינקוביץ ברפובליקה הסובייטית הסוציאליסטית הבלארוסית. הוא למד בפמינייה צבאית במינסק. לאחר סיומה ב-1984 למד בבית הספר לקצינים במוסקבה וסיים אותו ב-1988. שימש כמפקד מחלקה וסגן מפקד פלוגה בצבא הסובייטי. לאחר נפילת ברית המועצות התגייס לצבא החדש של רפובליקת בלארוס. שירת כמפקד גדוד חיל רגלים וכמפקד בסיס של מחסני חירום. בשנת 2004 הועלה לדרגת קולונל ונשלח ללימודים באקדמיה צבאית של המטה הכללי הרוסי. לאחר שובו - מונה למפקד חטיבת צנחנים. בשנים 2006 -2011 שירת כראש אגף מבצעים בפיקוד המבצעי הצפון-מערבי. ב-2011 הועלה לדרגת גנרל-מיור ומונה למפקד הפיקוד המבצעי הצפון-מערבי.

ב-2014 מינה אותו הנשיא אלכסנדר לוקשנקו לתפקיד שר ההגנה
בתפקידו כשר ההגנה פעל לצמצום מספר האישורים לדחיית השירות ולצמצום כמות הפטורים משירות צבאי שניתנו לסטודנטים. טען, כי בשל ירידת הילודה בבלארוס נוצר מחסור בגברים בגיל הגיוס, מה שמחייב לגייס את כולם, ללא יוצא מן הכלל. בהמלצתו העביר פרלמנט של בלארוס שורה של חוקים, אשר צמצמו למינימום את מספר הבקשות המאושרות לדחיית השירות או לפטור משירות צבאי לסטודנטים להשכלה גבוהה.

בינואר 2020 עזב את תפקיד שר ההגנה ומונה למזכיר הכללי של מועצת הביטחון של בלארוס. מילא את התפקיד עד לספטמבר 2020. בנובמבר 2020 מונה לשגריר בלארוס באזרבייג'ן.

בנובמבר 2020 הטיל האיחוד האירופי סנקציות אישיות על רבקוב.
במקביל, הוטלו עליו סנקציות על ידי בריטניה, קנדה ושווייץ.

==קישורים חיצוניים==

* [https://web.archive.org/web/20150424023445/http://www.belta.by/ru/person/persons/ministries/Ravkov-Andrej-Alekseevich_i_515193.html -ביוגרפיה של רבקוב] (רוסית)

==הערות שוליים==

קטגוריה:מפקדי צבאות סדירים בעת החדשה: אישים
קטגוריה:גנרלים בלארוסים
קטגוריה:שרי הגנה
קטגוריה:אנשי צבא סובייטים
קטגוריה:שגרירים באזרבייג'ן
קטגוריה:פוליטיקאים בלארוסים
קטגוריה:בלארוסים שנולדו ב-1971
סוף הוליוודי

סוף הוליוודי (באנגלית: Hollywood Ending) הוא סרט קומדיה אמריקאי משנת 2002 בכתיבה ובימוי של וודי אלן, עם וודי אלן וטיאה ליאוני בתפקידים הראשיים.

העלילה היא על במאי קולנוע מפורסם שסובל מעיוורון פסיכוסומטי כתוצאה מלחץ נפשי קשה בעת הבימוי.

==תקציר העלילה==
ואל וקסמן (וודי אלן) הוא במאי קולנוע שבעברו שני פרסי אוסקר וכעת ירד מגדולתו ומביים סרטוני פרסומות. גרושתו אלי (טיאה ליאוני) עובדת כמפיקה בחברת גלקסי שמנהלה האל ייגר (טריט ויליאמס) הוא גם הארוס שלה.

הם עומדים להפיק סרט בעלות של 60 מילון דולר ואלי מתעקשת שהבמאי המתאים לכך הוא הגרוש שלה, ואל וקסמן. ואל גר כעת עם הכוכבנית הצעירה לורי (דברה מסינג) ומהסס באם להיענות להצעה אבל הסוכן שלו, אל האק (מרק ריידל) משכנע אותו שזו ההזדמנות הגדולה החד פעמית בחייו וגם לורי לוחצת עליו בתקווה שתקבל תפקיד בסרט.

ואל נמצא במתח נפשי, הוא נפגש עם אלי ומתחיל לריב אתה על בגידתה בו. הצלם הוא סיני וואל שוכר מתורגמן ממנדרינית (ברני צ'אנג). יום אחד הוא לוקה בעיוורון, ומודיע על כך מיד לאל. בדיקת CT של המוח לא מגלה דבר והפסיכיאטר קובע שהמדובר בעיוורון פסיכוסומטי שאין לדעת כמה זמן יימשך. אל מחליט שואל ימשיך בתפקיד ומגלה את הסוד למתורגמן שיעזור לו. ואל מצליח במידת מה להסוות את עיוורונו וקורות כמה תקלות מביכות בהפקה. לאחר שהצלם הסיני התפטר עם המתורגמן מגלה אל את הסוד לאלי וממנה אותה לשומרת של ואל.

השחקנית שרון בייט (טיפאני ת'יסן) מנסה לפתות את ואל העיוור אך הוא מצליח להתחמק. כעת אלי שומרת על ואל ומתחילה להתאהב בו מחדש. לורי מקבלת תפקיד קטן בסרט ומתאהבת באחד השחקנים.

העיתונאית המרכלת אנדריאה פורד (ג'ודי פורד) מגלה את סוד עיוורונו של ואל. האל ייגר מגיע מהוליווד כועס ומנתק את הקשר עם אלי. כעת מצבו הנפשי של ואל משתפר וראייתו חוזרת.

הוא צופה בסרט עם אלי וקובע שזה כישלון קשה ומבקש שייזמנו אותו לדוקטור קבורקיאן (דוקטור מוות)...

אך לעלילה יש סוף הוליוודי טוב - הסרט זוכה להצלחה גדולה בצרפת וואל מוזמן לביים סרט בפריז ולשם הוא טס עם אלי.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|וודי אלן
|ואל וקסמן
|
|-
|טיאה ליאוני
|אלי
|עוזרת הפקה
|-
|טריט ויליאמס
|האל ייגר
|מפיק
|-
|דברה מסינג
|לורי
|שחקנית
|-
|מרק ריידל
|אל האק
|סוכן שחקנים
|-
|ג'ורג' המילטון
|אד
|עוזר מפיק
|-
|טיפאני ת'יסן
|שרון בייטס
|שחקנית
|-
|ג'ודי מרקל
|אנדריאה פורד
|עיתונאית
|-
|פיטר גרטי
|פסיכיאטר
|
|-
|ברני צ'נג
|מתורגמן
|
|-

|}

==קישורים חיצוניים==
* 

*[https://www.youtube.com/watch?v=rDQ5ruZFu5M קדימון לסוף הוליוודי], באתר יוטיוב
*[https://www.youtube.com/watch?v=CD3_TAmLoPA&t=12s ואל ואלי נפגשים ורבים], באתר יוטיוב
*[https://www.tcm.com/tcmdb/title/411822/hollywood-ending#overview סוף הוליוודי], באתר TCM

קטגוריה:סרטי 2002
קטגוריה:סרטים אמריקאיים
קטגוריה:סרטים באנגלית
קטגוריה:סרטי וודי אלן
קטגוריה:סרטים על קולנוע
קטגוריה:דרימוורקס: סרטים
קטגוריה:ניו יורק בקולנוע
קטגוריה:סרטים על עיוורים
פרנסיסקו אורטגה

פרנסיסקו גבריאל אורטגה (בספרדית: Francisco Gabriel Ortega; נולד ב-19 במרץ 1999 בסנטה פה שבארגנטינה) הוא כדורגלן ארגנטינאי המשחק בעמדת המגן השמאלי בקבוצת אולימפיאקוס מליגת העל היוונית.

== קריירת מועדונים ==
אורטגה גדל במחלקת הנוער של ולס סארספילד. בשנת 2017 החל לשחק בקבוצה הבוגרת של המועדון במסגרת ליגת העל הארגנטינאית. הוא ערך 119 הופעות ליגה במדי המועדון, בהן הבקיע שלושה שערים.

ב-27 באוגוסט 2023 חתם אורטגה על חוזה לחמש שנים באולימפיאקוס מליגת העל היוונית.

== קריירה בינלאומית ==
אורטגה נכלל בסגל הנבחרת האולימפית של ארגנטינה לטורניר הכדורגל באולימפיאדת טוקיו בשנת 2021, וערך הופעה אחת בטורניר.

== קישורים חיצוניים ==

קטגוריה:כדורגלנים ארגנטינאים
קטגוריה:מגני כדורגל ארגנטינאים
קטגוריה:סנטה פה (ארגנטינה): כדורגלנים
קטגוריה:כדורגלני ולס סארספילד
קטגוריה:כדורגלני אולימפיאקוס
קטגוריה:כדורגלנים ארגנטינאים באולימפיאדת טוקיו (2020)
קטגוריה:ספורטאים ארגנטינאים ביוון
קטגוריה:ארגנטינאים שנולדו ב-1999
ריקי טולמן

ריקי טולמן הוא קולנוען, תסריטאי ומפיק דרום אפריקאי, המתגורר בקנדה.

== חיים מוקדמים ==
טולמן נולד ביוהנסבורג, דרום אפריקה וגדל באזור סנדטון לפני שהיגר עם משפחתו לטורונטו, קנדה.<ref></ref>

== קריירה ==
בשנת 2016 כתב וביים את הסרט Enfant Terrible, שזכה לציון של 7.5 מתוך 10, בפלטפורמת IMDb.

בשנת 2018 הפיק את הסרט ג'ונתן.

הסרט ג'ונתן, בבימוי ביל אוליבר, נכתב על ידי פיטר ניקוביץ, ביל אוליבר, גרגורי דייוויס. בהפקה של רנדי מאניס, ריקי טולמן - הסרט הוצג בבכורה עולמית בפסטיבל הסרטים טרייבקה בניו יורק.<ref></ref>

פרטים לגבי הסרט: יונתן הוא צעיר עם מצב מוזר שרק אחיו מבין. אבל כשהוא מתחיל להשתוקק לחיים אחרים, הקשר הייחודי שלהם נבחן יותר ויותר בדרמת המדע הבדיוני המפותלת הזו. שחקנים ראשיים בסרט: אנסל אלגורט, סוקי ווטרהאוס, פטרישיה קלרקסון.

בשנת 2019 כתב וביים את סרט הביכורים העלילתי שלו Run this town שזכה לביקורות נמוכות של 4.4/10 ב-IMDb.

הסרט הוקרן בבכורה בפסטיבל הסרטים South by Southwest.<ref></ref>

פרטי הסרט: עוזר פוליטי מנסה לעצור את הבוס החצוף והבוטה שלו כשחוקר צעיר בעיתון מקבל הודעה על שערורייה שעלולה לגרום או לשבור את הקריירה של שניהם. שחקנים: בן פלאט, נינה דוברב, מנה מסעוד, דמיאן לואיס, ג'ניפר אהלה, סקוט ספידמן (בכורה עולמית בפסטיבל הסרטים).

הסרט השתתף גם בפסטיבל הסרטים Fin Atlantic film festival.<ref></ref>

הסרט נרכש על ידי Oscilloscope ושוחרר יחד עם טוויטר ב-6 במרץ 2020.<ref></ref>

רוג'ר איברט כתב על הסרט: "אני חושב שטולמן התכוון להפוך את הסיפור שלו לחיבור יותר תמציתי ואלגנטי על חווית המילניום. בסופו של דבר, ההשפעה הייתה שפרויקט שאפתני פשוט נעשה קטן יותר".<ref></ref>

קנת טוראן מעיתון ה-Los Angeles Times, כתב על הסרט: "חכם, שאפתני ומרשים, "Run This Town" הוא הסוג הטוב ביותר של בכורה בבימוי עלילתי, סרט שמשעשע וגורם לך לצפות למה שיבוא אחר כך".<ref></ref>

הסרט זכה בשלוש מועמדויות לפרס המסך הקנדי וב-8 מועמדויות בפרס גילדת הבמאים הקנדית - DGC.

==קישורים חיצוניים==

== הערות שוליים ==

קטגוריה:תסריטאים
מרחב שרון

מרחב שרון הוא אחד משלשת המרחבים במחוז מרכז של משטרת ישראל. מרחב שרון חולש בדרום בחבל מודיעין, הכולל את שוהם, בצפון חולש עד מכמורת.

מפקד המרחב הנוכחי הוא תת-ניצב נתי גור. מטה המרחב שוכן בדרך השרון 1, כפר סבא.

== תחנות ==
תחנת משטרת פתח תקווה
{| class="wikitable"
|+תחנות מרחב השרון
!תחנה
!כתובת
!יישובים בגזרת התחנה
|-
|כפר סבא
|דרך השרון 1, כפר סבא
|כפר סבא, רעננה, הוד השרון, כפר מל"ל, נווה ימין, שדה ורבורג, אלישמע, נווה ירק, עדנים, ירקונה, גני עם, גן חיים
|-
|נתניה
|נחמה וינר 6, רמת ידין, נתניה
|נתניה, אביחיל, שושנת העמקים, חבצלת השרון
|-
|שדות
|הרצל 36, קדימה-צורן
|קדימה-צורן, אבן יהודה, כפר יונה, תל מונד, ומספר יישובי מועצה אזורית עמק חפר ומועצה אזורית חוף השרון
|-
|פתח תקווה
|שטמפפר 53, פתח תקווה
|פתח תקווה, מגשימים, בארות יצחק, מזור, נחלים, נופך, כפר מעש וגת רימון
|-
|טייבה
|כביש 444
|טייבה, קלנסווה, שער אפרים, ניצני עוז, יד חנה, בת חפר, זמר, ובחן
|-
|טירה
|רחוב אל קודס, טירה
|טירה, כוכב יאיר-צור יגאל, ואייל
|-
|ראש העין
|צה"ל 20, ראש העין
|ראש העין, אלעד, שוהם,כפר טרומן ,טירת יהודה, גבעת כ"ח, נחשונים, עינת, חדיד ובית נחמיה
|-
|כפר קאסם
|א שוהדא 71, כפר קאסם
|כפר קאסם, כפר ברא, חגור, ג'לג'וליה, חורשים, ירחיב, מתן, ונירית
|}
תחנת משטרת נתניה

=== נקודות שיטור ===
* נקודות שיטור הוד השרון
* נקודת שיטור רעננה
* נקודת שיטור אלעד
* נקודת שיטור שוהם

== יחידות משמר הגבול ==
תחת מרחב השרון פועלות שתי יחידות של מג"ב מרכז:

* יחידת שחר שרון - יחידת יסמ״ג הפעולה באזור השרון, לשעבר שמה של היחידה הוא סמ״ג 7.
* יחידת סמ״ג שרון - יחידת יסמ״ג הפועלת באזור השרון, לשעבר שמה היה כפרית שרון.

== קישורים חיצוניים ==
* [https://www.gov.il/he/departments/guides/police_cetnral_district_station?chapterIndex=2 מרחב השרון], באתר משטרת ישראל

== הערות שוליים ==

שרון
קטגוריה:השרון
קטגוריה:מחוז המרכז (משטרה)
סווארן סינג

סרדר סווארן סינג (בפנג'אבי: ਸਵਰਨ ਸਿੰਘ; 19 באוגוסט 1907 – 30 בספטמבר 1994) היה פוליטיקאי הודי-סיקי שכיהן בתפקידים שונים בממשלות הודו.

== ביוגרפיה ==
סווארן סינג נולד ב-19 באוגוסט 1907 בכפר שהנקר בפנג'אב למשפחה סיקית. הוא קיבל תואר במדעים ולאחר מכן פנה למשפטים בג'הנקר, שם החל לעסוק בעריכת דין ב-1932.

בשנות השלושים היה סינג חבר בשירומאני אקאלי דאל. מעט לפני הבחירות לאספה המחוקקת של פנג'אב ב-1946 הקים באלדב סינג את המפלגה הפתנית, וסווארן סינג נבחר לסגנו במפלגה החדשה. סווארן סינג נחר לחבר האספה, ומעט לאחר מכן מונה לשר הפיתוח. ביוני 1948 מונה לשר המשפטים.

בבחירות ללוק סבהה ב-1952 התמודד סינג כמועמד הקונגרס הלאומי ההודי במחוז בחירה ג'הלנדר. הוא חזר ונבחר מטעם אותו מחוז בחירה ב-1957, 1962, 1967 ו־1971.

עם בחירתו ללוק סבהה ב-1952 מונה סינג לשר העובדים, השיכון והאספקה בממשלת ג'ווהרלל נהרו השנייה, וב-1957 מונה לשר הפלדה, המכרות ודלק בממשלת נהרו השלישית. בממשלת נהרו הרביעית ב-1962 מונה לשר הרכבות (1962), מזון וחקלאות (1963) ותעשייה וצרכים אזרחיים.

נהרו הסתמך על סינג במהלך שיחות גבול עם ראש ממשלת סין ג'ואו אנלאי באפריל 1960, ושוב במהלך דיונים עם נשיא פקיסטן זולפיקאר עלי בהוטו ב-1962.

ביולי 1964 סינג מונה לשר החוץ בממשלת לאל בהדור שסטרי, כשהוא נהיה שר החוץ הראשון שאינו ראש הממשלה. בנובמבר 1966 מינתה אותו אינדירה גנדי לשר ההגנה של הודו. הוא חזר לתפקיד שר החוץ ביולי 1970, והחזיק בתפקיד במהלך מלחמת העצמאות של בנגלדש ומלחמת הודו–פקיסטן השלישית ב-1971, ומילא תפקיד חשוב בחזית הדיפלומטית ובמועצת הביטחון של האו"ם במהלך המלחמה.

באוקטובר 1974 חזר סינג לתפקיד שר ההגנה, ובדצמבר 1975 תמה כהונתו כשר, לאחר שהיה השר היחיד לערער על החלטת אינדירה גנדי בישיבת הממשלה בה הכרז מצב החירום בהודו.

במהלך מצב החירום בהודו ב-1975, עמד סינג בראש ועדה שהציגה שינויים בחוקת הודו. השינויים, שנכנסו לתוקף בינואר 1977, בוטלו לאחר תבוסת אינדירה גנדי בבחירות ב-1977.

לאחר תבוסת הקונגרס בבחירות ב-1977, התפצלה המפלגה להקונגרס (S) והקוגרס (I). סינג מונה לנשיא הקונגרס (S). המפלגה התמוססה בבחירות ב-1980, וסינג הצטרף לקונגרס הלאומי ההודי בראשות אינדירה גנדי, למרות שלא היה פעיל כפוליטיקאי. בעקבות כישוריו הדיפלומטיים ומוצאו הסיקי, שימש סינג כנושא ונותן מטעם ממשלת הודו במהלך המאבק הסיקי בשנות השמונים.

== קישורים חיצוניים ==
* 

== הערות שוליים ==

קטגוריה:שרי החוץ של הודו
קטגוריה:שרי ההגנה של הודו
קטגוריה:שרי ממשלות ג'ווהרלל נהרו
קטגוריה:שרי ממשלת לאל בהדור שסטרי
קטגוריה:שרי ממשלות אינדירה גנדי
קטגוריה:חברי הלוק סבהה
קטגוריה:חברי הרג'יה סבהה
קטגוריה:אישים סיקים
קטגוריה:ילידי 1902
קטגוריה:נפטרים ב-1994
סוס (נהר)

סוס (בברברית: Asif en Sus בערבית: واد سوس) הוא נהר במרוקו, שבאזור סוס מאסה. מקורו בהרי האטלס (האטלס הגבוה ) והוא זורם מערבה, חולף על פני אאולוז , טארודאנט , אוּלַאד טֵיימָה , אינֵזְגָאן ואַיְיט מֵלוּל , ולאחר 180 קילומטרים הוא נשפך לאוקיינוס האטלנטי מדרום לאגאדיר, ויוצר אגן אלוביאלי המוגן מהאקלים המדברי של הסהרה על ידי הרי האנטי-אטלס. אגן זה הוא אחד האזורים הפוריים ביותר של מרוקו, בו מגדלים: פירות, כותנה, ירקות, סוכר וזיתים - רובם לייצוא<ref></ref>. הצמחייה הטבעית בעמק סוס היא סוואנה הנשלטת על ידי הארגן (Argania spinosa), עץ אנדמי מקומי שלא גדל באופן טבעי בשום מקום אחר<ref name=":0"></ref>. חלק מהאגן הוכרז על ידי אונסקו בשנת 1998 כשמורה ביוספרית<ref></ref> כדי לשמר את בית הגידול שלו<ref name=":0" /><ref></ref>. הברברים המקומיים מפיקים שמן מעץ הארגן הידוע כמזון על (סופר-פוד). בשנת 2012 פורסם שבישראל מפיקים בדרום הארץ את השמן לאחר שבייתו את העץ באזור הנגב ואשקלון<ref></ref>.

== ראו גם ==
* הרי האטלס
* אגאדיר
* סוס מאסה
==קישורים חיצוניים==

* 

* [https://mapcarta.com/W412120701 קישור למפת נהר סוס] מפורטת
* [https://www.flickr.com/photos/guido_camici/albums/72157625881434416/with/5380810569 קישור לתמונות מעמק נהר סוס]
* [https://saharadeserttour.com/discover-and-explore-the-souss-valley/ גלה וחקור את עמק סוס] (צרפתית - מלווה בתמונות)

== הערות שוליים ==

קטגוריה:אגאדיר
קטגוריה:מרוקו: גאוגרפיה
קטגוריה:אפריקה: נהרות
נואה לאיינה

נואה חמזה לאיינה (במלאית ובפינית: Nooa Hamzah Laine; נולד ב-22 בנובמבר 2002 בייבסקילה שבפינלנד) הוא כדורגלן מלזי-פיני המשחק בעמדת הקשר בקבוצת SJK מליגת העל הפינית ובנבחרת מלזיה.

== קריירת מועדונים ==
לאיינה גדל במחלקת הנוער של יובסקילה, וערך 15 הופעות ליגה במדי הקבוצה הבוגרת של המועדון במסגרת ליגת המשנה הפינית, בהן הבקיע שער אחד. ב-8 באפריל 2019 חתם בה.י.ק. הלסינקי ושיחק בקבוצת המילואים של המועדון.

ב-8 בינואר 2021 חתם ב-SJK מליגת העל הפינית.

== קריירה בינלאומית ==
לאיינה שיחק בנבחרות הצעירות של פינלנד. ב-23 במרץ 2023 ערך את הופעת הבכורה שלו בנבחרת מלזיה, בניצחון 0–1 על נבחרת טורקמניסטן במשחק ידידות.

== חיים אישיים ==
לאיינה נולד בייבסקילה שבפינלנד לאם פינית ולאב מלזי. הוא מחזיק באזרחות כפולה - פינית ומלזית.

== קישורים חיצוניים ==

== הערות שוליים ==

קטגוריה:כדורגלנים מלזים
קטגוריה:קשרי כדורגל מלזים
קטגוריה:כדורגלנים פינים
קטגוריה:קשרי כדורגל פינים
קטגוריה:כדורגלני קלובי 04
קטגוריה:כדורגלני SJK
קטגוריה:כדורגלני נבחרת מלזיה
קטגוריה:ילידי 2002
משה בורשטיין (ספורטאי)

משה בורשטיין (16 בפברואר 1931 – 29 ביולי 2001) היה ספורטאי פאראלימפי.

בורשטיין היה נכה צה"ל.

ב היה חבר נבחרת ישראל בכדורסל בכיסאות גלגלים וזכה עם הנבחרת במדליית ארד.

בשנת 1975 זכה במדליית ארד בשחייה באליפות אירופה לספורט נכים שהתקיימה באוסטריה.

נפטר ב-2001 בגיל 70 והוכר כחלל צה"ל בהיותו נכה צה"ל שנפטר לאחר השירות.

==קישורים חיצוניים==
* 

==הערות שוליים==

קטגוריה:זוכי מדליית ארד פאראלימפית מישראל
קטגוריה:שחקני כדורסל נכים ישראלים
קטגוריה:כדורסלנים פאראלימפיים ישראלים
קטגוריה:ספורטאים ישראלים במשחקים הפאראלימפיים רומא (1960)
קטגוריה:כדורסלנים במשחקים הפאראלימפיים רומא (1960)
קטגוריה:שחיינים נכים ישראלים
קטגוריה:נכי צה"ל שהוכרו לאחר מותם כחללי צה"ל
קטגוריה:ספורטאים נכי צה"ל
קטגוריה:ישראלים שנולדו ב-1931
קטגוריה:ישראלים שנפטרו ב-2001
ATRADE

אייטרייד (ATRADE) בע"מ היא חברת פינטק ישראלית אשר עוסקת במסחר מקוון באמצעות חוזי הפרשים – CFD (Contract for difference). תחום הפעילות של ATRADE ידוע לשמצה כ"קזינו" היות שמסחר במט"ח הוא מסוכן עם סיכויים אפסיים ללקוח להרוויח.

== היסטוריה ופעילות החברה ==
החברה הוקמה בשנת 2006 על ידי עמנואל קרוניץ ונגב נוסצקי, אשר הקימו במקביל את קבוצת AvaTrade באירלנד. ב-30 באוקטובר 2016 קיבלה ATRADE רישיון לניהול זירת סוחר בישראל.

זירת סוחר היא מערכת ממוחשבת המאפשרת מסחר מקוון על הפרשי מחירים במגוון מכשירים פיננסיים שונים, בין השאר, צמודי מט"ח (FOREX) וסחורות שונות. ATRADE מספקת שירותי מסחר ומפעילה פלטפורמות מסחר ממוחשבות, המאפשרת למשקיעים לסחור במכשירים פיננסיים מסוג חוזי הפרשים באפיקים פיננסים מסוג סחורות, מדדים, מט"ח, מניות ואיגרות חוב.

חברת ATRADE פועלת כצד נגדי לעסקאות מול הסוחר ולכן היא המוכרת כשהסוחר קונה, והיא הקונה כשהסוחר מוכר. ATRADE מציעה מכשירים שונים, אשר לכל אחד מהם מינוף אחר העשוי גם להשתנות ממכשיר למכשיר.

בשנת 2014 נתבעה ATRADE על ידי משקיע שביצע בתחילת 2010 פעולות השקעה ומט"ח באמצעות פלטפורמת המסחר שלה, בטענה כי החברה פעלה בניגוד עניינים משום שרווח שלה שיקף הפסד של המשקיע. בית המשפט מצא שאין ניגוד עניינים בין ATRADE ללקוחותיה, וקבע כי "לא ניתן לקבוע כי המודל העסקי של אווא מבוסס על הפסדי הלקוחות ולא ניתן גם לקבוע כי לאווא היה אינטרס שהתובע, או כל לקוח מסוים אחר, יפסיד כסף ביחס לעסקה מסוימת".

משנת 2018 משמשת החברה כשותפה עסקית למועדון הכדורגל של מכבי תל אביב.

== קישורים חיצוניים ==
* 
* [https://www.dnb.com/business-directory/company-profiles.atrade_ltd.8c1726da4c69111ea05a6e8b7ede5e27.html מידע אודות ATRADE], באתר Duns & Bradstreet העולמי
* [https://www.crunchbase.com/organization/atrade מידע אודות ATRADE], באתר crunchbase העולמי

== הערות שוליים ==

קטגוריה:חברות פינטק ישראליות
פס (צבא)

פס שניתן ב[[מלחמת האזרחים האמריקנית]]
פַּס (מאנגלית: pass) הוא אישור בכתב הניתן לחייל ומתיר לו לשהות מחוץ ליחידתו.

פס הוא משני סוגים:
* פס חד-פעמי, שבו מצוינת התקופה שבה רשאי החייל לשהות מחוץ ליחידתו. פס כזה ניתן לחיילים המשרתים בבסיס סגור, הנדרשים בדרך כלל לשהות בבסיס גם כשאינם בתפקיד.
* פס קבוע, שבו היתר כללי לחייל לשהות מחוץ ליחידתו. פס כזה ניתן לחיילים המשרתים בבסיס פתוח, הרשאים לצאת ממנו בכל זמן שאינם בתפקיד.

לעיתים נילוות לפס הגבלות (הניתנות בעל פה) כגון זמינות לחזרה לבסיס בהתראה קצרה.

את הפס נדרש החייל להראות לש"ג בעת יציאתו מהבסיס, וכן להציגו לפי דרישה של שוטר צבאי. שהייה מחוץ לבסיס ללא פס, או מעבר לתקופה שנקבעה בפס, נחשבת לעבירת משמעת הקרויה נפקדות.

בצה"ל היה נהוג פס (בשם רשמי: "רישיון שהייה מחוץ למחנה") מאז הקמתו. באוגוסט 2005 בוטל הפס, והבקרה על נוכחות החיילים ושהייתם מחוץ ליחידתם נעשית באמצעות רשת המחשבים הצה"לית.

==קישורים חיצוניים==

==הערות שוליים==

קטגוריה:צבא: משמעת
סטיבן סוונסון

סטיבן סוונסון (באנגלית: Steven Swanson; נולד ב-3 בדצמבר 1960,סירקיוז, ניו יורק) הוא מהנדס ובעבר אסטרונאוט בתוכנית מעבורות החלל של נאס"א. הוא היה מפקד משלחת מס' 40 לתחנת החלל הבין-לאומית.

==ביוגרפיה==
סטיבן סוונסון נולד בסירקיוז וגדל בקולורדו. לאחר סיום בית ספר הוא למד תואר ראשון בפיזיקה באוניברסיטת קולורדו בולדר וסיים אותה בשנת 1983. בשנת 1986 הוא קיבל תואר שני במדעי המחשב מאוניברסיטה בפלורידה. בשנת 1998 הוא סיים דוקטורט באוניברסיטת טקסס A&M.

בשנת 1986 סוונסון התחיל לעבוד בתחום המחשוב ובשנת 1987 נקלט בנאס"א בתחום הנדסת מערכות.

==שירות בתחום החלל==
בשנת 1998 סוונסון נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.

ביוני 2007 סוונסון טס לחלל כמומחה משימה בטיסת STS-117 במעבורת החלל אטלנטיס (פרדריק סטרקו היה מפקד צוות). מטרת המשימה הייתה להרחיב תחנת החלל הבין לאומית, להחליף חלק מהצוות ולהביא לצוות אספקה חדשה. במהלך משימה פוסום ביצע פעמיים פעילויות חוץ רכביות באורך כולל של 14 שעות.

במרץ 2009 סוונסון היה מומחה משימה ב-STS-119 של מעבורת החלל דיסקברי (לי ארשמבו היה מפקד צוות). מטרת המשימה הייתה להביא אל תחנת החלל הבינלאומית את קורה S6 ועליה מערך סולרי. במהלך משימה פוסום ביצע 2 פעילויות חוץ רכביות באורך כולל של 12.5 שעות.

במרץ 2014 סוונסון היה מומחה משימה של טיסה סויוז TMA-12M. הצוות הצטרף למשלחת מס' 39 לתחנת החלל הבין-לאומית בפיקוד של קואיצ'י וקאטה. כאשר המשלחת עזבה את תחנת החלל, סוונסון היה מפקד משלחת מס' 40 לתחנת החלל הבין-לאומית. במהלך שהייה בחלל הוא ביצע פעילות חוץ-רכבית שביעית באורך של כ-1.5 שעות. הוא חזר לכדור הארץ ב-ספטמבר 2014.

פוסום פרש מנאס"א בשנת 2015.

==לאחר פרישה מנאס"א==
לאחר הפרישה סוונסון נכלל בסגל אוניברסיטה באיידהו.
==קישורים חיצוניים==

* [http://www.spacefacts.de/bios/astronauts/english/swanson_steven.htm ביוגרפיה]
* [https://www.nasa.gov/wp-content/uploads/2016/01/swanson.pdf ביוגרפיה באתר נסא"א]

קטגוריה:בוגרי אוניברסיטת קולורדו
קטגוריה:אסטרונאוטים אמריקאים
קטגוריה:בוגרי האוניברסיטה האטלנטית של פלורידה
קטגוריה:בוגרי אוניברסיטת טקסס A&M
קטגוריה:אנשי צוות תחנת החלל הבין-לאומית
קטגוריה:אמריקאים שנולדו ב-1960
הפסטיבל של ריפקין

הפסטיבל של ריפקין (באנגלית: Rifkin's Festival) הוא סרט קומדיה משנת 2020 בכתיבה ובימויו של וודי אלן, קופרודוקציה אמריקאית - ספרדית - איטלקית, עם וולאס שון, ג'ינה גרשון, אלנה אניה ולואי גארל בתפקידים הראשיים.

הצילומים נערכו בסן סבסטיאן בה מתרחשת העלילה.
==תקציר העלילה==
מורט ריפקין (וולאס שון) הוא מבקר ומורצה לקולנוע בעבר שכעת עסוק בכתיבת ספר. הוא קטן קומה, שמנמן וקירח ונשוי לסו (ג'ינה גרשון), צעירה נאה ומושכת שנישאה לו בגלל הערצה לאינטילגציה שלו. כעת היא אשת יחסי ציבור של במאי צעיר ומבטיח בשם פיליפ (לואי גארל) והם טסים כעת לסן סבסטיאן שם נערך פסטיבל סרטים בו יוקרן הסרט.

מורט מבחין מיד במשיכה בין אשתו לפיליפ. בלילות הוא חוזה סיוטי לילה עם קטעים בשחור לבן מהסרטים האזרח קיין, עד כלות הנשימה, גבר ואישה, פרסונה, תותי בר, ז'יל וז'ים ושמונה וחצי. בחלומות אלה גם מופיעים הוריו, אחיו (סטיב גוטנברג) וגיסתו דוריס.

מורט מתהלך ברחובות סן סבסטיאן וחש בדקירות בחזה. חבר מפנה אותו לרופא בשם ג'ו רוהאס שמתברר לו שזו בעצם רופאה יפהפייה בשם ג'ואנה "ג'ו" רוהאס (אלנה אניה) שלמדה רפואה בניו יורק ודוברת אנגלית שוטפת.

מורט מתאהב בה מיד ומוצא כל פעם סיבה לחזור אליה למרות שהיא לא מגלה סיבה רפואית לתלונותיו.

ג'ו נשואה בפעם שנייה לצייר בשם פאקו (סרג'י לופז) שבוגד בה לעיתים תכופות. היא מציעה להראות את העיר למורט והם מטיילים באתרי העיר ובשוק שם הוא קונה לה תכשיט. בחזרה לביתה הם פוגשים בפאקו "מתעסק" עם דוגמנית ציור בשם דלורס (ג'ורג'ינה אמורוס) ומתפתח שם ריב גדול.

מורט חוזר למלון וסו מודיעה כי החליטה להיפרד ממנו ולחיות עם פיליפ. לקראת סיום הפסטיבל מקבל מורט את מספר הטלפון של ג'ו מהמפיק גיל ברנר (דאגלס מקגרת') אך היא דוחה אותו בעדינות למרות שהיא יודעת שהקשר שלה עם פאקו לא יחזיק מעמד.

מורט רואה בדמיונו את מלאך המוות (כריסטוף ואלץ) והם משחקים שח מט (פרודיה על סצנה מהחותם השביעי של אינגמר ברגמן). הוא שואל את המוות מתי ייפגשו והמוות משיב שזה ייקח זמן רק אם יתמיד בפעילות גופנית, יאכל פירות וירקות, יעבור קולונסקופיה ויימנע משומן רווי ומזון מעובד...

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|וולאס שון
|מורט ריפקין
|
|-
|ג'ינה גרשון
|סו
|
|-
|לואי גארל
|פיליפ
|במאי סרטים
|-
|רלניה אניה
|ד"ר ג'ואנה "ג'ו" רוהאס
|רופאה
|-
|כריסטוף ואלץ
|מלאך המוות
|
|-
|ריצ'רד קיינד
|אביו של מורט
|
|-
|דאגלס מקגרת'
|גיל ברנר
|מפיק
|-
|סרג'י לופז
|פאקו
|בעלה של ג'ו
|-
|סטיב גוטנברג
|אחיו של מורט
|
|-
|תמי בלנשרד
|תמי
|גיסתו של מורט
|-
|ג'ורג'ינה אמורוס
|דלורס
|דוגמנית
|-

|}

==קישורים חיצוניים==

*[https://www.youtube.com/watch?v=d11-NLbjT3M קדימון לפסטיבל של ריפקין], באתר יוטיוב
*[https://www.youtube.com/watch?v=hbNCSTbPiBs סצנת הפגישה עם מלאך המוות], באתר יוטיוב
*[https://www.edb.co.il/title/t0015716/ הפסטיבל של ריפקין], באתר אידיבי
*[https://jff.org.il/he/event/48361 הפסטיבל של ריפקין], באתר פסטיבל הקולנוע ירושלים

קטגוריה:סרטי 2020
קטגוריה:סרטים אמריקאיים
קטגוריה:סרטי קומדיה רומנטית
קטגוריה:סרטי וודי אלן
קטגוריה:סרטים באנגלית
באה אוסמה

מארי ביאטריס "באה" אוסמה (באנגלית: Mari Beatrice "Bea" Uusma; בעבר אוסמה שיפרט, נולדה ב-20 במרץ 1966), היא סופרת, מאיירת ורופאה שוודית.

== ביוגרפיה ==
אוסמה נולדה וגדלה בלידינגו שבמחוז סטוקהולם בשוודיה. בשנת 1999, היא כתבה ואיירה ספר ילדים על האסטרונאוט האמריקאי מייקל קולינס בשם "האיש שהלך לצד הרחוק של הירח: סיפורו של האסטרונאוט של אפולו 11 מייקל קולינס".

באמצע שנות ה-90 היא החלה להתעניין במשלחת הכדור הפורח של אנדרה -1897 וניסתה לברר מה קרה לחברי המשלחת. מחקר זה הניב את הספר "המשלחת" (The Expedition), שפורסם באנגלית ב-2013.

לאחר שעבדה כמאיירת במשך מספר שנים, אוסמה החלה ללמוד רפואה וכעת היא עובדת כרופאה בסטוקהולם. היא אומרת שהידע הרפואי שלה היה שימושי במחקר שלה עבור "המשלחת".

לאוסמה הוענק פרס אוגוסט, פרס ספרותי שוודי, על ספרות עיון עבור "המשלחת" בשנת 2013.

היא הייתה נשואה לקומיקאי השוודי הנריק שיפרט בין 1996 ל-2012. יש להם שני ילדים. אוסמה היא אחותה של השחקנית השוודית מרטינה האג .

== ביבליוגרפיה באנגלית ==
* 
* 
* 

== פרסים ==
* 2002: פרס אמנות הספר השוודי
* 2002: פרס תחרות אמנות הספר הבינלאומית
* 2003: הספרים הטובים ביותר של 2003 ספריית בית הספר יומן
* 2004: בחירת CCCB Choices
* 2004: איגוד הספריות האמריקאי ספר ילדים ראוי לציון
* 2004: איגוד הספריות האמריקאי פרס באצ'לדר לספר הוראה
* 2004: איגוד הספריות האמריקני פרס לספרי עיון
* 2006: מועמד לבחירת הקוראים הצעירים של לואיזיאנה
* 2013: פרס אוגוסט

== קישורים חיצוניים ==

קטגוריה:סופרי ילדים ונוער שוודים
קטגוריה:שוודיות שנולדו ב-1966
אליפות אסיה בכדורגל נשים 2014

אליפות אסיה בכדורגל נשים 2014 (באנגלית: 2014 AFC Women's Asian Cup) היא המהדורה ה-18 של האליפות אסיה בכדורגל נשים שארגנה קונפדרציית הכדורגל של אסיה. הטורניר נערך בווייטנאם והתקיים מ-14 במאי עד ה-25 במאי 2014. האליפות שימשה כטורניר המוקדמות לגביע העולם לנשים, שנערך שנה לאחר מכן בקנדה. אף על פי שנבחרה כמארחת, לא העפילה וייטנאם באופן אוטומטי לטורניר, אלא נאלצה להשתתף עם יתר הנבחרות במשחקי המוקדמות שהחלו במאי 2013.

האליפות נערכה בפורמט של שלב בתים ושלב נוקאאוט. שתי הנבחרות הראשונות מכל אחד משני הבתים עלו לשלב חצי הגמר, בו שיחקו בהצלבה, כלומר הקבוצה שסיימה במקום הראשון בבית שיחקה מול הקבוצה שסיימה שנייה בבית המקביל וההפך. במשחק הגמר נפגשו האלופה המכהנת אוסטרליה ויפן. בסיום המשחק, שנערך בהו צ'י מין סיטי מול 10,000 צופים, ניצחה יפן 0-1 וזכתה בטורניר בפעם הראשונה בתולדותיה.

בעקבות מיקומן כארבע הראשונות, העפילו יפן, אוסטרליה, סין וקוריאה הדרומית ישירות לגביע העולם כנציגות של אסיה. וייטנאם ותאילנד, שסיימו במקום השלישי בשלב הבתים, נפגשו למשחק על הכרטיס החמישי לטורניר. במשחק זה, ניצחה תאילנד 2–1 והעפילה גם היא לגביע העולם.

==שלב הבתים==
===בית א'===

===בית ב'===

==המשחק על המקום החמישי==

==שלב הנוק-אאוט==

קטגוריה:אליפויות אסיה בכדורגל נשים
קטגוריה:תחרויות כדורגל ב-2014
קטגוריה:תחרויות ספורט בווייטנאם
אגם צ'ברקול

אגם צ'ברקול (ברוסית: озеро Чебаркуль) הוא אגם במחוז צ'ליאבינסק ברוסיה, על המורדות הדרומיים של רכס הרי האורל. העיירה צ'ברקול שוכנת על הגדה המזרחית של האגם, העיר צ'ליאבינסק, שהיא העיר המרכזית במחוז צ'ליאבינסק, ממוקמת כשבעים קילומטרים מצפון-מזרח לאגם. מקור השם צ'ברקול הוא מהשפה הטורקית ופירושו "אגם יפה וצבעוני".<ref></ref> מקורות המים של האגם הם בעיקר מי שלגים שהפשירו מנחלי ההרים באזור. האגם קופא בנובמבר ונשאר קפוא עד אפריל. האגם הוא אחד המקורות של נהר הקולגה (באנגלית: Koelga) אשר זורם לנהרות: אירטיש, טובול, יוואי ונהר האוב אשר בסופו של דבר זורם לאוקיינוס הקרח הצפוני.
ישנם מספר איים מיוערים באזור, בין היתר: גרצ'ב, גולץ, הריבטסקי ואיי קורבליק. חצי האי קרוטיק, מרין ונזאריצ'ב נשפכים לתוך האגם. בחופי האגם ניתן למצוא בתי מנוחה וסנטוריומים. אגם צ'ברקול הוא הגדול מבין כמה אגמים באזור, אשר מכונים בשם "אגמי צ'בארקולסקי". בין הדגים שניתן למצוא באגם: טינקה, כמה סוגים שונים של דגי קרפיון, זאב נהרות, ופרקה.

== פגיעת המטאוריט בשנת 2013 ==
ב-15 בפברואר 2013, דייגים מקומיים מצאו חור בקרח שבו שבר גדול מאירוע פגיעת המטאור ברוסיה (2013) שככל הנראה פגע באגם כשהיה קפוא ונפל לתוכו.<ref></ref> חור הפגיעה היה בצורת עיגול וברוחב של כ .<ref></ref> משטרת הפדרציה הרוסית חסמה מיד את האזור הזה של האגם וגם אזור נוסף אחר שהיה לכאורה אזור פגוע נוסף מנפילת המטאוריט, אבל למרות החסימה מדענים ואזרחים סקרנים זרמו לאזור כדי לחקור.<ref></ref>

בימים שלאחר הפגיעה נמצאו שברי סלע שחורים מסביב לחור, שלטענת מדענים מאוניברסיטת אוראל הפדרלית הם שברי מטאוריטים המורכבים מכ-10% ברזל.<ref></ref><ref name="NYT"></ref>

חודשים לאחר מכן, באוקטובר, צוללנים מצאו שבר מטאוריט גדול על קרקעית האגם והצליחו להוציאו. משקלו של החלק שנמשה מהמים על ידי מאזני ברזל ענקיים, היה כ-570 קילוגרמים לפני שנשבר לרסיסים.

=== גלריית תמונות ===
<gallery>
Chebarkul meteorite sample.jpg|חוקרים רוסים הצליחו למשות מאגם צ'ברקול חלק ממטאוריט, שחדר לאטמוספירה
Chebarkul meteorite sample on lake ice.jpg|תכולת המטאוריט כ-10% ברזל
Strewnfield map of Chelyabinsk meteorites.jpg|מפה המתארת את מיקום חלקיקי המטאוריט שנמצאו באגם
</gallery>
==קישורים חיצוניים==

== הערות שוליים ==

קטגוריה:אגמים קרחוניים
קטגוריה:רוסיה: אטרקציות תיירותיות
קטגוריה:רוסיה: ימות ואגמים
ראובן תנעמי

ראובן תנעמי הוא מרים משקולות פאראלימפי לשעבר.

== קריירה ==
באליפות ישראל לנכים בהרמת משקולות לשנת 1974 התחרה בקטגוריית 51 ק"ג וזכה במדליית כסף עם לחיצת 77.5 ק"ג.

באליפות ישראל לנכים בהרמת משקולות לשנת 1976 התחרה בקטגוריית משקל קל-נוצה וזכה במדליית כסף עם לחיצת 92.5 ק"ג.

במשחקי סטוק מנדוויל לשנת 1977 דורג במקום הרביעי במשקל קל-נוצה עם לחיצת 100 ק"ג. בשנת 1991 זכה בסטוק מנדוויל במדליית כסף בקטגוריית 48 ק"ג עם לחיצה של 112.5 ק"ג.

ב התחרה בקטגוריית 52 ק"ג ודורג במקום השביעי עם לחיצת 125 ק"ג.

==קישורים חיצוניים==
* [https://www.paralympic.org/reuven-tanamy פירוט השתתפותו בתחרויות המשחקים הפאראלימפיים] באתר הרשמי של IPC 

==הערות שוליים==

קטגוריה:ספורטאים פאראלימפיים ישראלים
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:מרימי משקולות במשחקים הפאראלימפיים ברצלונה (1992)
קטגוריה:מרימי משקולות פאראלימפיים ישראלים
קטגוריה:מרימי משקולות נכים ישראלים
ג'רג' אלקאן

ג'רג' אלקאן (בהונגרית: Elkán György; בודפשט, 10 במרץ 1934 – 29 בדצמבר 2011) היה דוקטור לרפואה יהודי-הונגרי רופא ילדים. הוא היה הרופא שהקים, פיתח, עקב ופיקח במשך עשרות שנים אחר מערכות הבריאות של בתי היתומים ופנימיות של ילדים בהונגריה ובמיוחד בבודפשט.

== קורות חיים ==
ג'רג' אלקאן נולד במשפחה יהודית. הוא עבר את השואה כילד ולאחר מכן בנוסף ללימודיו באוניברסיטה עסק גם בעבודה חברתית. הוא עבד במחלקה להגנת הילד של ה-BRFK (של מועצת העיר בודפשט), ולאחר מכן במועצה הלאומית להגנת הילד והנוער. במסגרת ביצוע המשימות הללו הכיר את כל הפנימיות (מוסדות המגורים ולימודים) של ילדים בהונגריה. הוא ביצע הערכה של שירותי הבריאות של מוסדות אלה ובחן את צורכיהם למען טיפול מיטבי בילדים.

בשנת 1958, לאחר שסיים את לימודיו באוניברסיטה התמחה בקליניקה לילדים של אוניברסיטת זמלווייס (SOTE) ובתום ההתמחות עבד בה 16 שנים שבמהלכן השיג את התארים כרופא מומחה גם ברפואת תינוקות וילדים וגם בפסיכיאטריית ילדים.

משנת 1974 היה הרופא הראשי והמנהל של מחלקת בית הילדים של בית החולים היים פאל במשך 30 שנה, משימתו הייתה לארגן את שירותי הבריאות בבתי הילדים (יתומים) ובפנימיות ילדים של בודפשט. הוא מילא תפקיד מרכזי בהקמת המסגרות הארגוניות המתאימות. כרופא שמר על קשר הדוק, כמעט יומיומי, עם ראש כל מוסד כזה. הוא כתב גם כמה ספרים. אלקאן הובא למנוחות בבית הקברות היהודי ברחוב קוזמה.<ref></ref>

לזכרו נכתב:

== פרסים והוקרה ==
* עיטור צלב ההצטיינות ההונגרי
* בגין זכויותיו והישגיו תמונתו הוצב הבגלריית הפנים להגנת הילדים, המתוחזקת ומטופחת על ידי העיר בודפשט.

== הנצחה ==
בשנת 1973 כתב שיר לזכרו המשורר אוטו אורבן (Begfázás) בספר שירה "קטי-פטיקה" על ילדה בשם קַטִי.

== קישורים חיצוניים ==
* [http://www.csagyi.hu/hirek/item/327-gyaszhir-elhunyt-dr-elkan-gyorgy הודעה על מותו ומאמר הנצחה לזכרו]
* [https://hu.everybodywiki.com/Dr._Elkán_György ג'רג' אלקאן ביוגרפיה]
* [https://www.antikvarius.ro/hu/magyar-nyelvu-konyvek/antikvar-konyvek/dr-elkan-gyorgy-serdulokrol/ אחד מספריו: "על מתבגרים"]

== הערות שוליים ==

קטגוריה:רופאים יהודים הונגרים
קטגוריה:רופאי ילדים יהודים הונגרים
קטגוריה:ניצולי השואה: הונגריה
קטגוריה:ילדים בשואה: הונגריה
קטגוריה:בוגרי אוניברסיטת אטווש לוראנד בודפשט
קטגוריה:בודפשט: אישים
קטגוריה:יהדות בודפשט
קטגוריה:בוגרי אוניברסיטת זמלווייס
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1934
קטגוריה:הונגרים שנפטרו ב-2011
נמל התעופה הבין-לאומי של אנטוורפן

נמל התעופה הבין-לאומי של אנטוורפן (IATA: ANR, ICAO: EBAW), הידוע גם בשם נמל התעופה של אנטוורפן, הוא נמל תעופה בין-לאומי קטן הממוקם כ-5.4 ק"מ (3.3 מיילים) דרומית לאנטוורפן, בלגיה. נמל התעופה משמש לכמה טיסות סדירות וצ'רטר, אך גם תעופה עסקית ותעופה כללית, ושירת 239,517 נוסעים בשנת 2022.<ref name="auto"></ref>
נמל התעופה הבין-לאומי של אנטוורפן (2019)

== שירותים ==
נמל התעופה מורכב מטרמינל נוסעים אחד קטן עם מתקנים בסיסיים הכוללים עמדות שירות, בר/בית קפה קטן במסדרון הכניסה ובשער, ובר/מסעדה עם מרפסת. רחבת החניה כוללת עשרה מקומות חניה למטוסי נוסעים קטנים יותר כמו הפוקר 50. מכיוון שאין גשרי עלייה למטוס, נעשה שימוש בהליכה למטוס. בשל אורך המסלול הקצר שלו שהוא באורך של קצת יותר מ בלבד, לא ניתן להפעיל מטוסים גדולים יותר מהבואינג 757 בנמל התעופה.

== סטטיסטיקה ==
{| class="wikitable sortable"
! style="width:75px" |שנה
! style="width:100px" |כמות נוסעים
! style="width:75px" |שינוי ב-% מהשנה הקומדת
|- style="text-align:center;"
!2019
|306,330
| 2.66%
|- style="text-align:center;"
!2018
|298,403
| 9.23%
|- style="text-align:center;"
!2017
|273,167
| 1.15%
|- style="text-align:center;"
!2016
|276,311
| 24.95%
|- style="text-align:center;"
!2015
|221,138
| 82.22%
|- style="text-align:center;"
!2014
|121,357
| 11.43%
|- style="text-align:center;"
!2013
|137,015
| 2.23%
|- style="text-align:center;"
!2012
|140,140
| 15.62%
|- style="text-align:center;"
!2011
|166,078
| 1.99%
|- style="text-align:center;"
!2010
|162,840
| 3.90%
|- style="text-align:center;"
!2009
|169,446
| 4.25%
|- style="text-align:center;"
!2008
|176,971
| 1.21%
|- style="text-align:center;"
!2007
|174,858
| 18.27%
|- style="text-align:center;"
!2006
|147,849
| 3.58%
|- style="text-align:center;"
!2005
|142,737
| 6.51%
|- style="text-align:center;"
!2004
|152,682
| 9.72%
|}

== תחבורה קרקעית ==

=== באוטובוס ===
אוטובוסים 51, 52 ו-53 מחברים את נמל התעופה עם תחנת הרכבת אנטוורפן-ברכם המפעילה רכבות מקומיות, בין-עירוניות ובין-לאומיות . אוטובוסים אלה מופעלים על ידי דן ליז'ן.

== שימושים אחרים ==
נמל התעופה הוא ביתם של מספר בתי ספר לטיסה, סדנאות תחזוקה ותיקון מטוסים, מפעילי מטוסי מנהלים, למספר האנגרים למטוסים פרטיים, ולמוזיאון סטמפ אן ורטונגן .

== תאונות ותקריות ==

* ב-8 בספטמבר 2022, מטוס מנהלים מסוג Cessna Citation שהופעל על ידי GlobeAir חרג ממסלול 11 בזמן נחיתה באנטוורפן. אף אחד על הסיפון, כולל התקליטן ההולנדי אפרוג'ק, לא נפגע, ולפי הדיווחים לא נגרם נזק למטוס. נכון לספטמבר 2022, האירוע נמצא בחקירה.<ref></ref>

==קישורים חיצוניים==
* 

== הערות שוליים ==

קטגוריה:אנטוורפן
קטגוריה:בלגיה: תעופה
סוס מאסה

סוּס מָאסַה (בערבית: سوس ماسة; בברברית: ⵙⵓⵙ ⵎⴰⵙⵙⴰ; בצרפתית: Souss-Massa) הוא אחד משנים עשר המחוזות של מרוקו. האזור משתרע על שטח של 51,642 קמ"ר<ref></ref> ואוכלוסייתו מנתה 2,676,847 נפש נכון למפקד האוכלוסין של מרוקו ב-2014<ref></ref>. בירת האזור היא אגאדיר<ref name=":0"></ref>.

== גאוגרפיה ==
מחוז סוס מאסה גובל באזורי מרקש-סאפי מצפון, דרעה-תפילאלט מצפון-מזרח, וגואלמים-עוואד נוּן מדרום-מערב. בדרום מזרח נמצא מחוז טינדוף באלג'יריה. המחוז פונה לאוקיינוס האטלנטי בצדו המערבי: חלק גדול מהחוף מוגן על ידי הפארק הלאומי סוס-מאסה . חלקו הפנימי של המחוז נשלט על ידי רכס הרי האנטי-אטלס , בעוד נהר סוס עובר על פני חלקו הצפוני של המחוז, בעמק שבין האנטי-אטלס לאטלס הגבוה . הבירה אגאדיר ממוקמת בשפך הסוס לאוקיינוס. הפארק הלאומי טוּבְּקָל משתרע בפינה הצפון־מזרחית של המחוז<ref name=":0" />. בפארק ממוקמת הפסגה הגבוהה ביותר במרוקו ובצפון אפריקה, הר טובקאל.

== אדמיניסטרציה ==
מחוז סוס-מאסה הוקם בספטמבר 2015 על ידי מיזוג מחוז טאטה , לשעבר חלק מאזור גואלמים-אס-סמרה , עם חמישה מחוזות של מחוז סו-מסה-דרעה לשעבר[3].

=== חלוקה למחוזות משנה ===
המחוז מחולק לשישה מחוזות משנה:
* פרפקטורת אגאדיר אידה-או-טאנן 
* פרובינציית צ'טוקה אייט בהא 
* פרפקטורת אינֵזְגָאן ואַיְיט מֵלוּל 
* פרובינציית טארודאנט 
* פרובינציית טאטא 
* פרובינציית טיזניט 

== כלכלה ==
הפעילות הכלכלית המרכזית במחוז היא חקלאות באגני הנהרות סוס ומָאסה הממוקמים בחלק הצפון-מערבי של המחוז<ref></ref>. באותו אזור מתרכזות גם תעשיות הקשורות לעיבוד מוצרי חקלאות ופירות ים<ref></ref>. אגאדיר הוא נמל דיג ותיירות חשוב<ref></ref>. טיזנית ידועה בעבודות הכסף המסורתיות שלה<ref></ref>.

== תשתיות לאומיות ==
הכביש המהיר A7 מחבר את אגאדיר עם מרקש וקזבלנקה. הכביש הראשי מצפון לדרום דרך האזור הוא ה-N1, בעוד שה-N10 עובר ממזרח למערב בעמק נהר סוס, ומחבר את אגאדיר ל-טארודאנט ול-ורזאזאת. אגאדיר היא עיר נמל מרכזית במרוקו ויש בה גם שדה תעופה בינלאומי.

==קישורים חיצוניים==

* 

== ביאורים ==

== הערות שוליים ==

קטגוריה:אגאדיר
קטגוריה:מרוקו: חלוקה מנהלית
המרכז למוזיקה מן המזרח

המרכז למוזיקה מן המזרח הוא בית ספר גבוה למוזיקה, קונסרבטוריון ומכללה אקדמית הממוקם בשכונת נחלאות שבירושלים. המרכז למוזיקה מן המזרח הוקם בשכונת מוסררה בשנת 1996 על ידי יהורם גאון וד"ר אבי שושני. המרכז מתמקד במוזיקה מזרחית, ונלמדת בו בין השאר סגנונות שירה מזרחיים, והנגינה בעוד, סאז, קאנון, סנטור, סיטאר וכו'. בינואר 2021 המרכז הפך למקום הראשון בארץ במעניק נקודות זכות אקדמיות עבור קורסים תאורטיים בתחום המוזיקה הקלאסית של תרבויות המזרח.

המחזור השנתי של בית הספר עמד בשנת 2022 על 2,338,407 ש"ח ועבדו בו כ-22 איש.

בספטמבר 2022 עבר הסניף למשכן הקבע שלו סמוך לבית העם ברחוב בצלאל. המרכז מהווה חלק מקמפוס ירושלים לאמנויות שהקימה עיריית ירושלים במטרה לעודד שיתופי פעולה בין המוסדות הפועלים בו והפיכתו למרכז ארצי ללימודי אמנויות הבמה והקולנוע. הקמפוס כולל גם את בית הספר סם שפיגל לקולנוע וטלוויזיה, בית הספר לתיאטרון חזותי וסטודיו למשחק ניסן נתיב.

== קישורים חיצוניים ==
* 

* 

== הערות שוליים ==

קטגוריה:נחלאות
קטגוריה:בתי ספר למוזיקה בירושלים
נמל התעופה איינדהובן

נמל התעופה איינדהובן (באנגלית: Eindhoven Airport; IATA: EIN, ICAO: EHEH) הוא נמל תעופה בין-לאומי הממוקם מערבית לאיינדהובן, הולנד. מבחינת מספר הנוסעים שעברו בו, זהו נמל התעופה השני בגודלו בהולנד, עם 6.2 מיליון נוסעים בשנת 2018 (הרבה פחות מסכיפהול, ששירת יותר מ-70 מיליון נוסעים).<ref></ref><ref></ref> נמל התעופה משמש תנועה אזרחית וצבאית כאחד.

== סטטיסטיקה ==
בניין נמל התעופה לשעבר
{| class="wikitable sortable" style="font-size: 87.5%" width="align="
|+הקווים העמוסים ביותר מנמל התעופה של איינדהובן (2019)
! דרגה
! נמל תעופה
! מספר נוסעים
|-
| 1
| לונדון-סטנסטד, הממלכה המאוחדת
| style="text-align:right;" | 316,132
|-
| 2
| בודפשט, הונגריה
| style="text-align:right;" | 295,534
|-
| 3
| מלאגה, ספרד 
| style="text-align:right;" | 293,959
|-
| 4
| אליקנטה, ספרד 
| style="text-align:right;" | 287,100
|-
| 5
| פארו, פורטוגל 
| style="text-align:right;" | 236,304
|-
| 6
| ולנסיה, ספרד 
| style="text-align:right;" | 226,544
|-
| 7
| ליסבון, פורטוגל
| style="text-align:right;" | 194,945
|-
| 8
| איביזה, ספרד 
| style="text-align:right;" | 174,637
|-
| 9
| קרקוב, פולין
| style="text-align:right;" | 174,324
|-
| 10
| פלמה דה מיורקה, ספרד
| style="text-align:right;" | 151,690
|}

== תחבורה קרקעית ==
נמל התעופה של איינדהובן ממוקם ממש ליד הכביש המהיר A2. נמל התעופה משורת גם על ידי מספר שירותי אוטובוסים:

* קו בראבו 400 הוא קו שירות אוטובוס הסעות המחבר את נמל התעופה לתחנת הרכבת המרכזית של איינדהובן.<ref name=":0">Timetable of line 400 from Eindhoven Airport to Eindhoven Station NS – [http://www.oveindhoven.nl/EhvNS400.htm OVEindhoven.nl]</ref>
* קו בראבו 401 הוא קו תחבורה מהיר של אוטובוס המחבר את נמל התעופה למרכז העיר איינדהובן ולתחנת הרכבת המרכזית של איינדהובן .<ref name=":0" />
* קו בראבו 20 הוא שירות אוטובוס אזורי המחבר את נמל התעופה לתחנת הרכבת בסט, בסט, ולדהובן וקמפוס ההיי-טק איינדהובן .
* אוטובוס KLM מחבר את נמל התעופה איינדהובן לנמל נמל התעופה סכיפהול עבור נוסעי KLM.<ref></ref>
* פליקסבוס מחבר את נמל התעופה לפריז, בריסל, אנטוורפן ואמסטרדם.<ref></ref><ref></ref>
* AmsEindShuttle מחבר את נמל התעופה למרכז העיר אמסטרדם.<ref></ref><ref></ref>

==קישורים חיצוניים==
* 

== הערות שוליים ==

קטגוריה:איינדהובן
קטגוריה:הולנד: שדות תעופה
כידן

כידן, המכונה גם נמלה נהגת או נמלת ספארי (שם מדעי: Dorylus), הוא סוג של נמלים טורפות החיות בעיקר במרכז ובמערב אפריקה, אם כי חלקם הגיעו לאפריקה הדרומית ואסיה הטרופית והמין כידן צהוב חי גם בישראל. אלו הן נמלים קשוחות החיות באזור הטרופי ובהם חיות במושבות רחבות בהם הם נודדות כ"צבא" גדול. הן חלק מנמלי הגדוד - קבוצת נמלים לא טקסונומית של נמלים ציידות מסוכנות ביותר.

==תיאור==
נמלים אלו הן מהנמלים הגדולות בעולם, כשהמלכות הגדולות ביותר נמדדות על בין 40–63 מילימטרים, מה שעוזר להן לנטרל טרף גדול יחסית. הן בעלות גוף אדום, ראש גדול דמוי-איל ניגוח ולסתות חזקות דמויות-מלחציים. הן גם בעלות עוקץ אך את מרבית הנזק הן גורמות בלסתותיהן הרחבות. נמלים אלו חיות על קרקע היער או בתלים תת-קרקעיים ויוצאות החוצה לציד. חלקן נודדות כעבור כל כמה ימים או חודשים, תלוי במין.

הנמלים הציידות יוצאות בצבא המכיל מעל 20 מיליון פרטים, גדול בהרבה מהפרטים של נמלי הגדוד מאמריקה ואלה יכולות לסכן באופן עצום את מרבית החיים ביערות בהן הן מתגוררות ואפילו לסכן אנשים, אם כי הן איטיות יחסית וקל להימלט מהם. רובן אוכלות מה שהן תופסות במחושיהן, מאחר שראייתן חלשה. הן תופסות את הטרף ומתגברות עליו במספריהן הגדולים, הן יכולות להכניע חיות הגדולות מהן בהרבה ואף חולייתנים קטנים כמו חולדות, אם כי מרבית הטרף שלהן מורכב מחסרי חוליות אחרים, למשל תולעי אדמה. חלק מהמינים הם טורפי טרמיטים בעיקרן.

נמלים אלה מזדווגות בכל העונות ומגדלות זכרים, פועלות וחיילות ומפעם לפעם מייצרות גם מלכות חדשות שהן היחידות שמתרבות. מלכת נמלים היא הגדולה ביותר מבין הנמלים בקן, וכן הנמלה הגדולה ביותר בעולם וכן הנמלה המתרבה הכי מהר - עם תטולה של מספר מיליוני ביצים בחודש.

הנמלים מהוות איום קטן על העמים של מרכז ומערב אפריקה, בעיקר כשהן מתקרבות ליישובים אם כי לא ידוע על הרוגים אנושיים מהן מאחר שאפשר לברוח מהן בקלות, אם כי אולי טרפו תינוקות נטושים והחוקר פול די שאיו טען שנמלים כאלה שימשו שבטים להוצאה להורג בצורה כואבת מאוד, טענה שנויה במחלוקת. למעשה שבטים כמו המסאי מנצלים את יכולתם לתפור פצעים באמצעות "סיכות כירורגיות" מאולתרות המשמשות לכמה ימים כדי לסגור פצעים. נוסף על כך, הן משמשות לעיתים כהדברה ביולוגית טבעית נגד מספר מזיקים כמו עשים.

==מינים==

==גלריה==
<gallery>
Red Driver Ant (Dorylus helvolus) winged male (11874573604).jpg
Dorylus sp s ants Colony(1) 47.jpg
Dorylus sp s ants Colony(1) 25.jpg
Dorylus.JPG
</gallery>

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1793
קטגוריה:טקסונים שתוארו בידי יוהאן כריסטיאן פבריציוס
קטגוריה:נמליים
קטגוריה:פרוקי-רגליים: טורפי-על
קטגוריה:חרקים טורפים
מרחב העמקים

תחנת משטרת עפולה
מרחב העמקים הוא אחד משלושת המרחבים במחוז צפון של משטרת ישראל. מרחב העמקים חולש על כל אזור עמק בית שאן, עמק יזרעאל, ועד והשטחים המזרחיים העוטפים את הכרמל.

שם המרחב "העמקים" נקבע ע"ש המרחב בו הוא פועל עמק בית שאן ועמק יזרעאל.

מטה המרחב שוכן בנוף הגליל. מפקד המרחב הנוכחי הוא תנ"צ אבי דניאלי.

== תחנות ==
תחנת משטרת בית שאן
מרחב העמקים מאגד 6 תחנות משטרה:
{|class="wikitable"
!תחנה
!כתובת
!גזרה
!יישובים בתחום אחריות
|-
|עפולה
|רח' הנשיא 7, עפולה 
|צפון – צומת איכסאל
בדרום – צומת מגידו (גישרון)
במזרח – כלא שאטה, ובמערב – צומת התשבי
|יקנעם עילית, עפולה, אכסאל, מועצה אזורית עמק יזרעאל, מועצה אזורית בוסתאן אל-מרג', מועצה אזורית הגלבוע, ומועצה אזורית מגידו
|-
|בית שאן
|רח' שאול המלך 1 בית שאן
|צפון – כביש 90 קיבוץ גשר, מזרח – גבול מדינת ירדן
דרום – מחסום נחל בזק/כניסה לבקעת הירדן, כביש 90

מערב – כביש 71 כלא שאטה, גדר הפרדה בגלבוע
|מועצה אזורית עמק המעיינות, בית שאן, מעלה גלבוע, מירב, בית השיטה, בית אלפא
|-
|כנא
|אזור תעשייה (בסמוך לאצטדיון עירוני), כפר כנא
|במזרח – מחלף גולני במערב – מחלף המוביל בדרום – משהד, ובצפון – עיילבון
|כפר כנא, בית רימון, טורעאן, רומאנה, רומת אל-הייב, הושעיה, ציפורי ומשהד
|-
|מגדל העמק
|רח' פנינת העמק 1, מגדל העמק
|צפון – כביש 75 צומת השומרים, מזרח – כבש 75 צומת יפיע
דרום – צומת תל עדשים מערב – צומת התשבי
|מגדל העמק, כפר החורש, גבעת אלה, גניגר, רמת דוד, שריד, כפר ברוך, כפר יהושע, רמת ישי, נהלל, שדה יעקב, אלונים, אלוני אבא, בית לחם הגלילית, זרזיר, יפעת, וכעביה-טבאש-חג'אג'רה
|-
|נוף הגליל
|רח' גלבוע 1 נוף הגליל
|בצפון – כפר כנא וריינה, בדרום – הר הקפיצה, במזרח – הר דבורה ובמערב – גובל בתחום נצרת כביש 75
|נוף הגליל ועין מאהל
|-
|נצרת
|בניין המוסקובייה, נצרת
|בצפון – בקעת בית נטופה בדרום – צומת איכסאל ופיתחת עמק יזרעאל במזרח – מחלף גולני והר דבורה במזרח – גובל בתחום נוף הגליל
|ריינה, יפיע, נצרת, עילוט, שמשית, והסוללים
|}

== הערות שוליים ==

קטגוריה:מרחבי משטרת ישראל
קטגוריה:מחוז הצפון (משטרה)
חמון איבריקו

חמון איבריקו (בספרדית: Jamón ibérico; בפורטוגזית: Presunto ibérico; באופן מילולי: "שינקן איברי") הוא מגוון של חמון או פרסונטו, סוג של ירך בשר חזיר מבושלת המיוצר בספרד ובפורטוגל.

== תיאור ==
מגש של חמון איבריקו עם בירה ופאן קון טומטה
על פי חוקי ה-Denominación de origen של ספרד והתקנות העדכניות בנושא חמון, החמון איבריקו היבש חייב להיות עשוי מחזירים שחורים איבריים מגזע טהור או מחזירים מוכלאים לפחות 50% שחור איברי מעורב רק עם חזירי Duroc, אותה הגבלה כמו נדרש לשמור על ערך איבריקו רשמי על כל מוצר בשר חזיר ספרדי.

לחמון איבריקו, במיוחד זה שמתוייג de bellota, יש מרקם חלק, טעם עשיר ומלוח ושיוש רגיל. תכולת השומן גבוהה יחסית לחמון סראנו.

== ייצור ==
=== מיקום ===
החזיר האיברי השחור חי בעיקר באזורי המרכז והדרום-מערבי של חצי האי האיברי, הכולל גם את פורטוגל וגם את ספרד. בספרד, החזיר האיברי השחור נמצא בדרך כלל במחוזות Huelva, Córdoba, Cáceres, Badajoz, Salamanca, Ciudad Real, and Seville. בפורטוגל, באזורים המרכזיים והדרומיים יש שפע של גזע זה, עם עדיפות לאזור אלנטז'ו. בפורטוגל, החזיר האיברי השחור מכונה בדרך כלל porco preto ibérico או porco alentejano. החזיר האיברי השחור מושרש בתרבות ובמסורת הפורטוגזית המקומית, עם פסטיבלים שנתיים לכבודם, כגון Feira do Porco Preto, פסטיבל שנתי באזור Ourique.

=== התהליך ===
חמון איבריקו ב[[לה בוקריה, ברצלונה]]
מיד לאחר הגמילה, מפטמים את החיזרונים על שעורה ותירס למשך מספר שבועות. לאחר מכן נותנים לחזירים להסתובב במרעה ובמטעי אלונים הידועים בשם דהסה כדי להאכילם באופן טבעי מדשא, עשבים, בלוטים, ערמונים ושורשים, עד שמתקרב מועד השחיטה. בשלב זה, הדיאטה עשויה להיות מוגבלת בהחלט לערמונים או בלוטים עבור החמון איבריקו האיכותי ביותר, או אולי שילוב של בלוטים והזנה מסחרית לאיכויות פחותות.

הירכיים מהחזירים השחוטים מומלחים ומונחים לייבוש למשך שבועיים, לאחר מכן נשטפים ומונחים לייבוש עוד ארבעה עד שישה שבועות. תהליך ההבשלה והיישון נמשך לפחות 12 חודשים, אך חלק מהיצרנים מיישנים את המוצרים שלהם עד 48 חודשים. במהלך תהליך היישון מייבשים את הבשר במלח, שעוזר למנוע הצטברות של אורגניזמים מזיקים, ולאחר מכן הנתחים נתלים כדי להיחשף לפגעי מזג האוויר שיוצרים שכבה חיצונית של עובש שעוזר להגן על הבשר בפנים.<ref></ref>

=== שימור ואחסון ===
בדרך כלל, חמון נמכר או פרוס וארוז בוואקום או כרגל שלמה. חמון ארוז בוואקום עשוי להחזיק עד 100 ימים בטמפרטורת החדר מכיוון שהאריזה אוטמת חמצן ומאטה את תהליך ההזדקנות.<ref name="Preservation2"></ref> רגל שלמה לא מחזיקה מעמד כל כך הרבה זמן, אך אם החמון נחתך באופן קבוע ומכוסה בניילון נצמד או בד גבינה, גם רגל שנפתחה עשויה להימשך שלושה חודשים.<ref name="Preservation2" />

הקפאה אינה מומלצת, מכיוון שהיא פוגעת בסיבים בחמון ומשנה טעמים.

== ראו גם ==
* מעדן
* חמון (מזון)
* פרושוטו
* המטבח הספרדי
* המטבח הפורטוגזי

== לקריאה נוספת ==
<div class="mw-content-ltr">
* Barrenechea, Teresa. The Cuisines of Spain. Ten Speed Press, 2005. .
</div>
==קישורים חיצוניים==

== הערות שוליים ==

קטגוריה:מאכלי בשר חזיר
קטגוריה:בשר מיובש
קטגוריה:המטבח הספרדי
קטגוריה:המטבח הפורטוגזי
קטגוריה:דפים עם תרגומים שלא נסקרו
מורוסרפטור

מורוסרפטור (שם מדעי: Murusraptor; מלטינית: "גנב חומות") הוא סוג של דינוזאור טורף ממשפחת המגרפטוריים שחי באמריקה הדרומית במשך הקרטיקון העליון שלפני 88 עד 86 מיליון שנה מזמננו.

הסוג תואר ב-2016 בידי החוקרים: פיליפ קורי ורודולפו קוריה ונכלל בו מין יחיד - Murusraptor barrosaensis. הוא ידוע רק מממצאי מאובנים מתצורת סיירה ברוסה שבפטגוניה, ארגנטינה. הממצאים השתייכו לפרט אחד והורכבו מגולגולת חלקית, כמה צלעות, אגן ירכיים חלקי ושרידי רגליים וכן ממספר עצמות לא ברורות. המממצאים מצויים כיום במוזיאון כרמן פונס שבעיר פלאסה וינקול שבמחוז נאוקן.

דינוזאור זה היה טורף גדול באמריקה הדרומית והוא השתייך למשפחת המגרפטוריים, בה היו מספר זנים גדולים כמו המגרפטור, האירוסטאון והאורקורפטור ולפי השוואת גודלו הגיע לאורך של 6.4 מטרים, אם כי נראה שהפרט עוד לא הגיע לבגרות והיה עשוי להיות גדול עוד יותר. הוא היה בעל ראש מוארך מעט ולסתות בעלות שורות שיניים כפופות, זרועות חזקות וצוואר נמוך עם זנב ארוך. הוא היה כנראה טורף עיקרי ואולי היה אוכל נבלות אפשרי.

לפי מספר רמזים הפרט שנמצא היה בעל זיהום או פגיעה ממחלה, מה שלא ודאי אם גרם למותו.

==קישורים חיצוניים==

==הערות שוליים==

קטגוריה:בעלי חיים שתוארו ב-2016
קטגוריה:טקסונים שתוארו בידי רודולפו קוריאה
קטגוריה:מגרפטוריים
קטגוריה:דינוזאורים שחיו בקרטיקון עליון באמריקה הדרומית
קטגוריה:מאובני טקסונים שתוארו ב-2016
הפארק הלאומי אנקרפנציקה

הפארק הלאומי אנקרפנציקה (בצרפתית: Parc national d’Ankarafantsika) הוא פארק לאומי ליד במחוז בואני בצפון-מערב מדגסקר. העיר הקרובה ביותר היא מאהאז'אנגה, 115 קילומטרים צפונית לפארק. האקלים באנקרפנציקה הוא בעיקר אקלים טרופי. בני ה הם הקבוצה האתנית המובילה באזור ופרנסתם על חקלאות. , מין השייך לתת-המשפחה עכברי מדגסקר במשפחת הנסומיים חי בפארק ואינו מוכר בשום מקום אחר בעולם.

הפארק הוכרז כאתר מורשת עולמית יחד עם עוד 5 אזורים מוגנים במדגסקר בשם "היערות היבשים של אנדרפנה" ב-16 בספטמבר 2023 במהלך המושב ה-45 של ועדת המורשת העולמית בריאד בערב הסעודית.

==גאוגרפיה==
הפארק שוכן בין הנהר בטסיבוקה ממערב לנהר ממזרח. במקור היו שני פארקים משני צידי הכביש הלאומי מספר 4, אך הם שולבו בשנת 2002. הפארק משתרע על פני כ-1,350 קילומטרים רבועים ומורכב מחלקי יער טרופי עבות ויבש המשולבים בשטחים פחות מיוערים. יש גם אזורי סוואנה, סבך שיחים ואזורים חוליים של סלעים סחופים, וחלק מהאדמה מעובדת על ידי הילידים בני הסקאלווה. ישנם מספר אגמים והפארק נחצה על ידי מסלולים ושבילים. ישנם מתקני לינה ומדריכים זמינים כדי לעזור למבקרים להעריך את חיות הבר והנוף.

==צמחייה ובעלי חיים==
הפארק הלאומי אנקרפנציקה הוא בעיקר חורש, ומיני העצים אופייניים ליער טרופי יבש. יש בפארק יותר מ-800 מינים, רבים מהם אנדמיים למדגסקר. דוגמאות בולטות כוללות את השיח הפורח Baudouinia fluggeiformis, את , המשמש ברפואה המסורתית, את העץ הקטן Hymenodictyon occidental ואת העץ הגדול בעל הפרחים הבולטים Poupartia silvatica.

[[עיטם מדגסקרי בפארק הלאומי אנקרפנציקה]]
הפאונה המקומית של מדגסקר מיוצגת היטב. קיימים עשרה מינים של דו-חיים ו-44 מיני זוחלים. אלה כוללים: צב ראשתן מדגסקרי הנדיר, זיקית קרנפית ואת הזיקית הננסית . ישנם שני נחשי בואה שוכני קרקע: חנק קרקע מלגשי וחנק עצים מלגשי, והנחש היבשתי הנדיר Liophidium therezieni.

היונקים כוללים שמונה מינים של למורים, שניים מהם הם מינים של למור עכברי, הפרימטים הקטנים בעולם. , מין השייך לתת-המשפחה עכברי מדגסקר במשפחת הנסומיים, שהתגלה ב-1959 חי בפארק בלבד ואינו מוכר בשום מקום אחר בעולם.

מאה ועשרים ותשעה מינים של עופות תועדו בפארק, יותר ממחציתם אנדמיים למדגסקר. הם כוללים את הוונגות ו-, החמקמק ואת העיטם המדגסקרי שניתן לראות אותו לעיתים קרובות באגם ראוולוב. ניתן לראות את אנפת הומבולט המוגדרת בסכנת הכחדה באגם ראוולוב.

==קישורים חיצוניים==

<div style="direction: ltr;">
* [https://whc.unesco.org/document/186547 Nomination Text] - UNESCO site
* [http://www.madacamp.com/Ankarafantsika_National_Park Madacamp: Pictures & Description]
* [https://explorewildmadagascar.com/ankarafantsika-national-park/ ANKARAFANTSIKA NATIONAL PARK]
* [https://www.madamagazine.com/en/ankarafantsika-national-park/ Ankarafantsika national park]
* [https://www.fapbm.org/en/aire_protegee/the-ankarafantsika-national-park/ ANKARAFANTSIKA]
</div>

==ביאורים==

==הערות שוליים==

קטגוריה:אתרי רמסר
קטגוריה:מדגסקר: גאוגרפיה
אנקרפנציקה